L'IES Clara Campoamor celebra la VII Setmana Cultural
03/04/2007 14:03:00

# L'IES Clara Campoamor celebra la VII Setmana Cultural

*   03/04/2007 14:03:00
*   [Imprimir](#)
*   Compartir
*    https://www.alaquas.org/documento.asp?id\_do=10067

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10067%2F0&title=Ajuntament%20d%27Alaqu%C3%A0s.%20Premsa.L%27IES%20Clara%20Campoamor%20celebra%20la%20VII%20Setmana%20Cultural)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10067/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10067/10067_Form_4.jpg)](https://www.alaquas.org/ficheros/documentos/2007/2/10067/10067_Form_10.jpg "<a href='https://www.alaquas.org/ficheros/documentos/2007/2/10067/10067_Form_10.jpg' target=_blank><i class='fa fa-external-link' aria-hidden='true'></i>.L'IES Clara Campoamor celebra la VII Setmana Cultural</a>")

Tallers, eixides, jocs i esports omplin el centre escolar d'activitats especials per als alumnes

Els i les alumnes de l'Institut Clara Campoamor d'Alaquàs han celebrat durant aquests dies 2, 3 i 4 d'abril la setena edició de la Setmana Cultural. Tres jornades que han omplit el centre d'activitats especials com ara tallers, eixides, jocs i campionats esportius. Els professors i l'alumnat han estat els organitzadors de tota la programació, amb la col·laboració de l'Ajuntament d'Alaquàs, l'Associació de Pares i Mares, la Casa de la Joventut Sauqala i altres entitats de la ciutat.

Una part important de les activitats l'han formada les eixides i visites culturals. D'aquesta manera, tots els interessats han tingut l'ocasió d'anar a Penyagolosa, a la Serra Calderona, al CEAM de Sagunt, la Universitat Politècnica o de realitzar un recorregut històric artístic per València. A més s'han organitzat eixides en bicicleta.

Tot tipus de tallers han format part també de la programació d'aquests dies al Clara Campoamor. Han hagut tallers de ceràmica, cuina, manualitats, pintura de samarretes, artesania, cant coral, construcció d'aparells astronòmics, fotografia, grafitis o informàtica, entre molts altres.

S'han trobat, a més, altres opcions com ara concurs de xifres, jocs lúdics, concurs de sudoku, jocs de taula, cinefòrum, contacontes i batuka.

En l'apartat esportiu s'han realitzat competicions de diana, tocs de baló, frontennis, bàdminton, tennis de taula, voleibol, bàsquet i futbol. El dia central d'aquestes activitats ha estat dimecres 4 d'abril quan s'han disputat les finals i ha tingut lloc el lliurament de premis.